Κάθε χρόνο μόνο στις ΗΠΑ
2.077.000 ζευγάρια
παίρνουν μια νόμιμη και πνευματική απόφαση
να μοιραστούν το υπόλοιπο της ζωής τους...
(Γέλια)
και να μην κάνουν σεξ με κανέναν άλλο,
ποτέ.
Αυτός αγοράζει το δαχτυλίδι, αυτή αγοράζει το φόρεμα.
Πάνε να αγοράσουν
χίλια δυο πράγματα.
Αυτή τον πηγαίνει στον Άρθουρ Μάρεϊ
για μαθήματα χορού.
Και φτάνει η μεγάλη μέρα.
Και στέκονται ενώπιον Θεού και ανθρώπων
και κάποιων άλλων με τους οποίους ο πατέρας της κάποτε έκανε δουλειές,
και θα ορκιστούν ότι τίποτα,
ούτε η έσχατη ένδεια,
ούτε η θανατηφόρα ασθένεια,
ούτε η απόλυτη και πλήρης δυστυχία
δεν θα αποτελέσουν ποτέ το παραμικρό εμπόδιο
στην αιώνια αγάπη και αφοσίωσή τους.
(Γέλια)
Αυτοί οι αισιόδοξοι νέοι μπάσταρδοι
υπόσχονται να τιμούν και να νοιάζονται ο ένας τον άλλον
και στην εμμηνόπαυση
και σε κρίσεις μέσης ηλικίας
και αν ο ένας πάρει καμιά 25αριά κιλά επιπλέον
μέχρι εκείνη την ημέρα
όταν ο ένας από αυτούς θα μπορέσει τελικά
να αναπαυθεί εν ειρήνη.
Ξέρετε, επειδή δεν θα ακούν το ροχαλητό πια.
Και μετά θα μεθύσουν
και θα πετάνε τούρτες ο ένας στον άλλο και θα χορεύουν "Μακαρένα"
και εμείς θα είμαστε εκεί
να τους γεμίζουμε με πετσέτες και φρυγανιέρες
και να πίνουμε τα δωρεάν ποτά τους
και να τους πετάμε ρύζι
κάθε φορά -
ακόμα και αν ξέρουμε,
στατιστικά,
ότι οι μισοί από αυτούς θα χωρίσουν μέσα σε μια δεκαετία.
(Γέλια)
Φυσικά, οι άλλοι μισοί δεν θα χωρίσουν, σωστά;
Θα συνεχίσουν να ξεχνούν τις επετείους
και να μαλώνουν για το που θα πάνε διακοπές
και να τσακώνονται για το πώς
πρέπει να ξετυλίγεται
το χαρτί υγείας.
Και μερικοί από αυτούς
θα συνεχίσουν να απολαμβάνουν ο ένας την παρέα του άλλου
όταν κανένας τους δεν θα μπορεί να μασήσει στερεά τροφή πια.
Και οι ερευνητές θέλουν να μάθουν γιατί.
Εννοώ, κοιτάξτε, δεν χρειάζεται καμιά διπλά τυφλή, τυχαιοποιημένη έρευνα
για να καταλάβουμε τι κάνει ένα γάμο να μη λειτουργεί.
Έλλειψη σεβασμού, βαρεμάρα
πολύς χρόνος στο Facebook,
σεξ με άλλους.
Αλλά μπορείτε να έχετε ακριβώς το αντίθετο από όλα αυτά -
σεβασμό, έξαψη,
χαλασμένη σύνδεση στο Ίντερνετ,
βαρετή μονογαμία -
και πάλι τα πράγματα μπορούν να πάνε κατά διαόλου.
Τι γίνεται λοιπόν όταν δεν πάνε;
Αυτοί που τα καταφέρνουν
μέχρι τέλους και θάβονται δίπλα δίπλα
τι κοινό έχουν;
Τι κάνουν σωστά;
Τι μπορούμε να μάθουμε από αυτούς;
Και αν ακόμα κοιμάστε μόνοι σας και είστε ευτυχισμένοι
γιατί να σταματήσετε αυτό που κάνετε
και να βάλετε σκοπό της ζωής σας
να βρείτε αυτό το ένα, κατάλληλο άτομο
το οποίο θα μπορείτε να ενοχλείτε για το υπόλοιπο της ζωής σας;
Οι ερευνητές ξοδεύουν εκατομμύρια από τα χρήματα που πληρώνετε σε φόρους
προσπαθώντας να το κατανοήσουν.
Παρακολουθούν ευτυχισμένα ζευγάρια
και μελετούν κάθε κίνηση και συνήθειά τους.
Και προσπαθούν να εντοπίσουν τι είναι αυτό
που τους διαφοροποιεί
από τους δυστυχισμένους γείτονες και φίλους.
Και φαίνεται ότι,
αυτές οι ιστορίες επιτυχίας
έχουν μερικές ομοιότητες,
πέρα από το ότι δεν κάνουν σεξ με άλλους.
Για παράδειγμα, στους πιο ευτυχισμένους γάμους,
η γυναίκα είναι πιο αδύνατη και πιο όμορφη από τον άντρα.
(Γέλια)
Ολοφάνερο, σωστά.
Είναι ολοφάνερο ότι αυτό οδηγεί σε οικογενειακή ευτυχία
επειδή, εμείς οι γυναίκες, ενδιαφερόμαστε πολύ
να είμαστε αδύνατες και όμορφες
ενώ οι άνδρες ενδιαφέρονται κυρίως για το σεξ...
ιδανικά με γυναίκες
που είναι πιο αδύνατες και πιο όμορφες από αυτούς.
Η ομορφιά αυτής της έρευνας ωστόσο
είναι ότι κανείς δεν υπονοεί
ότι οι γυναίκες πρέπει να είναι αδύνατες για να είναι χαρούμενες,
πρέπει απλά να είμαστε πιο αδύνατες από τους συντρόφους μας.
Έτσι, αντί για όλες αυτές τις επίπονες
δίαιτες και ασκήσεις
πρέπει να περιμένουμε απλά να παχύνουν αυτοί,
ίσως να φτιάξουμε μερικές πίτες.
Αυτή είναι μια καλή πληροφορία
και δεν είναι τόσο περίπλοκη.
Η έρευνα επίσης αναφέρει
ότι τα πιο ευτυχισμένα ζευγάρια
είναι αυτά που εστιάζουν στα θετικά σημεία.
Για παράδειγμα, η ευτυχισμένη σύζυγος.
Αντί να τονίζει ότι ο άντρας της έκανε κοιλιά
ή να του προτείνει να πάει για τρέξιμο,
μπορεί να πει:
"Γλυκέ μου, σε ευχαριστώ που προσπαθείς τόσο σκληρά
να με κάνεις συγκριτικά πιο αδύνατη."
Αυτά είναι τα ζευγάρια που βρίσκουν κάτι καλό σε όλες τις περιστάσεις.
"Ναι, ήταν φρικτό
που χάσαμε τα πάντα σε αυτή την πυρκαγιά
αλλά είναι ωραία που κοιμόμαστε εδώ, κάτω από τα αστέρια
και είναι καλό που έχεις όλο αυτό το λίπος
να μας κρατάει ζεστούς."
Μία από τις αγαπημένες μου έρευνες ανακάλυψε
ότι όσο πιο πρόθυμος είναι ο άντρας να κάνει τις δουλειές του σπιτιού,
τόσο πιο ελκυστικό τον βρίσκει η γυναίκα του.
Επειδή χρειαζόμασταν μια έρευνα να μας το πει.
Αλλά ορίστε τι συμβαίνει εδώ.
Όσο πιο ελκυστικό τον βρίσκει, τόσο περισσότερο σεξ κάνουν,
και όσο περισσότερο σεξ κάνουν, τόσο πιο καλός είναι απέναντί της,
όσο πιο καλός είναι απέναντί της,
τόσο λιγότερο του γκρινιάζει γιατί αφήνει τις βρεγμένες πετσέτες στο κρεβάτι
και εν τέλει, ζουν αυτοί καλά κι εμείς καλύτερα.
Με άλλα λόγια, άντρες, ίσως θελήσετε να βελτιωθείτε λίγο
στα οικιακά.
Να κάτι ενδιαφέρον.
Μια έρευνα ανακάλυψε
ότι οι άνθρωποι που χαμογελούν στις παιδικές τους φωτογραφίες
έχουν λιγότερες πιθανότητες να πάρουν διαζύγιο.
Αυτή είναι μια πραγματική έρευνα
και επιτρέψτε μου να κάνω μερικές διευκρινίσεις.
Οι ερευνητές δεν έψαξαν
σε τεκμηριωμένες αυτό-αναφορές παιδικής ευτυχίας
ούτε μελέτησαν παλιά ημερολόγια.
Τα δεδομένα βασίζονταν πλήρως
στο αν φαίνονταν ευτυχισμένοι
σε αυτές τις πρώιμες φωτογραφίες.
Τώρα δεν ξέρω πόσων χρονών είναι ο καθένας σας,
αλλά όταν ήμουν παιδί,
οι γονείς μας έβγαζαν φωτογραφίες με μια ειδική φωτογραφική μηχανή
που είχε κάτι που το έλεγαν φιλμ
και, μα τω Θεώ, το φιλμ ήταν ακριβό.
Δεν έβγαζαν 300 φωτογραφίες
με αυτή την πολύ γρήγορη ψηφιακή λειτουργία βίντεο
για να διαλέξουν μετά την ωραιότερη, την πιο χαμογελαστή
για τη χριστουγεννιάτικη κάρτα.
Όχι!
Μας έντυναν, μας στόλιζαν
και μετά χαμογελούσαμε για την χαζοκάμερα όπως μας είχαν πει
ή αλλιώς θα έπρεπε να ξεχάσουμε μια για πάντα το πάρτι γενεθλίων.
Αλλά και πάλι έχω μια τεράστια στίβα
από ψεύτικες παιδικές φωτογραφίες
και χαίρομαι που μου δίνουν λιγότερες πιθανότητες από άλλους
να πάρω διαζύγιο.
Τι άλλο μπορείτε να κάνετε λοιπόν
για να προστατεύσετε το γάμο σας;
Να μην κερδίσετε το Όσκαρ καλύτερης ηθοποιού.
(Γέλια)
Μιλάω σοβαρά.
Η Μπέτι Ντέιβις, η Τζόαν Κρόφορντ, η Χάλι Μπέρι, η Χίλαρι Σουάνκ
η Σάντρα Μπούλοκ, η Ρις Γουίδερσπουν
έμειναν όλες μόνες τους
λίγο καιρό αφότου κέρδισαν το αγαλματάκι.
Το λένε "η κατάρα των Όσκαρ".
Είναι το φιλί του θανάτου για το γάμο
και κάτι που πρέπει να αποφεύγεται.
Και δεν είναι επικίνδυνο μόνο το να πρωταγωνιστείς
σε ταινίες.
Φαίνεται ότι απλά και μόνο να δούμε μια ρομαντική κομεντί
ρίχνει την ικανοποίηση της σχέσης στα τάρταρα.
(Γέλια)
Προφανώς, η πικρή συνειδητοποίηση
ότι αυτό θα μπορούσε να συμβεί σε εμάς
αλλά δεν έχει γίνει και ίσως να μη γίνει ποτέ
κάνει τη ζωή μας να φαίνεται αφόρητα φρικτή
συγκριτικά.
Και θεωρητικά,
υποθέτω ότι αν επιλέξουμε μια ταινία όπου κάποιος δολοφονείται βάναυσα
ή τυλίγεται στις φλόγες σε ένα αυτοκινητιστικό ατύχημα,
έχουμε περισσότερες πιθανότητες να βγούμε από το σινεμά
νιώθοντας ότι είμαστε πολύ καλά.
Η κατανάλωση αλκοόλ, φαίνεται,
είναι κακή για το γάμο.
Ναι.
Δεν μπορώ να σας πω περισσότερα για αυτό
γιατί σταμάτησα να το διαβάζω από τον τίτλο.
Αλλά να κάτι τρομακτικό:
Το διαζύγιο είναι μεταδοτικό.
Σωστά - όταν ένα στενό φιλικό ζευγάρι χωρίσει
αυξάνονται και οι δικές σας πιθανότητες να πάρετε διαζύγιο
κατά 75 τοις εκατό.
Τώρα πρέπει να πω ότι αυτό δεν το καταλαβαίνω καθόλου.
Ο σύζυγός μου κι εγώ
είδαμε αρκετούς φίλους να χωρίζουν τους δρόμους τους
και μετά να προσπαθούν
όντας στην ηλικία μας και ελεύθεροι
στην εποχή του σεξ μέσω μηνυμάτων, του Βιάγκρα
και του eHarmony.
Και σκέφτομαι ότι έχουν κάνει περισσότερα για το γάμο μου
απ' όσα θα μπορούσε να κάνει μια ψυχοθεραπεία εφ' όρου ζωής.
Τώρα μπορεί να αναρωτιέστε
γιατί κάποιος να παντρευτεί ποτέ;
Λοιπόν, η ομοσπονδιακή κυβέρνηση των ΗΠΑ
έχει μετρήσει πάνω από χίλια νομικά οφέλη
του να είσαι σύζυγος κάποιου -
μια λίστα που περιλαμβάνει δικαιώματα επίσκεψης στη φυλακή,
αλλά ευελπιστούμε ότι ποτέ δεν θα το χρειαστείτε αυτό.
Αλλά πέρα από τα σπουδαία ομοσπονδιακά "τυχερά"
οι παντρεμένοι κερδίζουν περισσότερα χρήματα.
Είμαστε πιο υγιείς,
σωματικά και συναισθηματικά.
Κάνουμε πιο ευτυχισμένα, πιο σταθερά
και πιο επιτυχημένα παιδιά.
Κάνουμε περισσότερο σεξ
από τους ελεύθερους φίλους μας που υποτίθεται ότι αλλάζουν συντρόφους -
είτε το πιστεύετε είτε όχι.
Ακόμα, ζούμε περισσότερο
το οποίο είναι ένα σπουδαίο επιχείρημα
για να παντρευτείς κάποιον που σου αρέσει πολύ
από την πρώτη στιγμή.
Τώρα αν προς το παρόν δεν βιώνετε
τη χαρά της κοινής επιστροφής φόρου,
δεν μπορώ να σας πω πως να βρείτε κάποιον που αγαπάει τις δουλειές του σπιτιού
που να έχει σχεδόν τις ιδανικές διαστάσεις και γοητεία,
που να προτιμάει τις ταινίες τρόμου και που δεν έχει πολλούς φίλους
που αιωρούνται στο χείλος του διαζυγίου,
αλλά μπορώ μόνο να σας ενθαρρύνω να προσπαθήσετε,
επειδή τα οφέλη, όπως ανέφερα
είναι σημαντικά.
Η ουσία είναι, είτε το ζείτε είτε το αναζητάτε,
πιστεύω ότι ο γάμος είναι ένας θεσμός
που αξίζει να επιδιώκουμε και να προστατεύουμε.
Ελπίζω να χρησιμοποιήσετε τις πληροφορίες που σας έδωσα σήμερα
και να ζυγίσετε τις προσωπικές σας δυνάμεις
απέναντι στους δικούς σας παράγοντες κινδύνου.
Για παράδειγμα, στο γάμο μου
θα έλεγα ότι τα πηγαίνω καλά.
Από τη μια μεριά,
έχω ένα σύζυγο που είναι ενοχλητικά αδύνατος
και απίστευτα όμορφος.
Προφανώς θα χρειαστεί να τον παχύνω.
Και όπως είπα, έχουμε εκείνους τους διαζευγμένους φίλους
που ίσως κρυφά ή υποσυνείδητα
προσπαθούν να μας χωρίσουν.
Πρέπει να έχουμε το νου μας.
Και μας αρέσει να πίνουμε κανα-δυο κοκτέιλ.
Από την άλλη μεριά,
έχω την ψεύτικη εικόνα της ευτυχίας.
Και επίσης, ο άντρας μου κάνει πολλά πράγματα στο σπίτι
και δεν θα έβλεπε ποτέ με ευχαρίστηση
άλλη μια ρομαντική κομεντί όσο ζει.
Επομένως, όλα πάνε καλά για μένα.
Αλλά για να έχω το κεφάλι μου ήσυχο
σκοπεύω να δουλέψω πολύ σκληρά
για να μην κερδίσω το Όσκαρ σύντομα.
Και για το καλό της σχέσης σας,
θα σας πρότεινα να κάνετε το ίδιο.
Θα σας δω στο μπαρ.
(Χειροκρότημα)